ArabovMK/tajik-wikipedia-corpus huggingface dataset:
Герҳорт Ҳоуптмон

Ҷоизаи Нобел дар бахши адабиёт ҷоизаи адабии Ҳёте доктори фахрии Донишгоҳи Оксфорд доктори ифтихории Донишгоҳи Колумбия доктори ифтихории Донишгоҳи Карлов -- -- -- (15 ноябр 1922) Герҳорт Юҳонн Роберт Ҳоутмон — намоишноманависи олмонӣ. Барандаи Ҷоизаи Нобели адабиёт дар соли 1912. Зиндагонӣ ва ҳунар Дар Силезиёи Поёнӣ дар хонаводаи молики меҳмонхона Роберт Ҳоутмон ва занаш Мориё ба дунё омадааст. Герҳорт ду бародари бузург — Геюрг ва Корл — ва хоҳарбузург Юҳонно дошт.
Гесӯи чанг

Гесӯи чанг — торҳои сози мусиқии чанг. Ба хотири он ки 72 тори филиззии он ба мӯйи майдабофти занон шабоҳат дорад, гесӯи чанг мегӯянд. Ин маъниро Абдурраҳмони Ҷомӣ чунин баён кардааст: Ҳавои мутриби гулчеҳра кун, ки гесӯи чанг Ба дасти зуҳраҷабинон аҷаб диловез аст.
Гесӯ (сурати фалакӣ)

Гесӯ, Шаърулбанус, Гесӯи Вероника — бурҷи Нимкураи шимолии Осмон. Қадри ситорагонаш ба 4,2 баробар аст. Масоҳаташ 386 дараҷаи квадратӣ, қадри ситоравии 50 ситорааш то 6,0 аст. Дар ин бурҷ қутби шимолии Галактикаи мо ва ҳазорҳо галактикаҳову садҳо тарокуми онҳо ҷойгиранд. Ситораи дурахшонтарини бурҷ -Гесӯ буда, тобишаш ба 4,26 аст. Ситораи ягонаи номи хусусӣ доштааш -Гесӯ — Диадема дорои ҷилои 4,32 мебошад. Ба шарафи гесӯҳои маликаи мисрӣ Береника (дар астрономия — Вероника) бахшида шудааст, ки ба ифтихори дар ҷанги суриён ғалаба кардани шавҳараш — фиръавни Мисри Қадим Батлимус Эвергет (асри 3 то м.) муйҳои зебояшро бурида, қурбонии худоён кардааст. Гесӯ ҳамчун бурҷи алоҳида соли 1602 ба зиҷи Тихо Браге дохил карда шудааст. Мавқеи ҷойгиршавии Гесӯ дар осмони ситоразор: фарози мустақим аз 11 52 то 13 30 ва майл аз +14° то +34°. Аз ҳудуди Тоҷикистон дар моҳҳои март — апрел хуб мушоҳида мешавад.
Гестоз

Гестоз, сарторикӣ — оризаи ҳомилагӣ, ки боиси халал ёфтани фаъолияти баъзе узву бофтаҳо мегардад. Гестозҳо гуногун мешаванд, мас., гестози бармаҳал, гестози ботаъхир, гестози камчин, гестози "холис", гестози "муштарак" ва ғ. Нишонаҳои гестози бармаҳал истифроғ (қай)-и беисту бисёр ва рафтани оби даҳон мебошанд. Гестози ботаъхир бо аломатҳои обварам, нефропатия, преэклампсия ва эклампсия падид меояд. Гестози аҳёнӣ бо бемориҳои пӯст, ҷигар (зардпарвини ҳомилагон) ва силсилаи асабу устухонҳо зоҳир мешавад. Гестозҳои "холис" дар мавриди куллан солим будани одам ба вуҷуд меоянд. Ба гестозҳои "муштарак" бемориҳои қаблӣ (ғалаёни хун, амрози гурда, касалиҳои ғадудҳои дарунрез ва ғ.) мусоидат мекунанд. Гумон меравад, ки сабаби гестоз ташаннуҷ (спазм) ва тағйироти умумии рагҳост. Оид ба пайдоиши гестоз фикри ягона вуҷуд надорад. Бино ба ақидаи баъзе мутахассисон, гестоз бемории асаб буда, ҳангоми он робитаи тарафайн байни қишр ва зерқишри мағзи сар халал меёбад. Олимони дигар сабаби пайдоиши гестозро дар ноҷӯрии ғадудҳои дарунрез (эндокринӣ), генетикӣ, ҳамроҳак ва ғ. мебинанд. Зани ҳомилаи сарторик, маъмулан, рӯзе чанд бор (ҳатто баъди истеъмоли ғизо) истифроғ мекунад. Иштиҳо бисёр вақтҳо суст буда, майл ба хӯрокиҳои тунду шӯр зиёд мешавад. Қатъи назар аз қайи фаровон вазни бадан тағйир намеёбад. Зани ҳомила бештар аз сустию беҳолатӣ, асабоният, хоболудӣ, гоҳе аз бехобӣ шикоят мекунад. Дилбеҳузурию истифроғ, маъмулан, 2–3 моҳи аввали ҳомилагӣ ба мушоҳида мерасанд. Гестоз бо осеби фаъолияти гурдаҳо, ҷигар, силсилаи асаб, ҳамроҳак падид меояд. Аломати нисбатан бармаҳали гестоз обварам аст. Дар натиҷаи он мубодилаи обу намак халал ёфта, нуфузпазирии девораи рагҳо меафзояд. Варам асосан дар по, шикам, рӯй, панҷаи даст ба вуҷуд меояд; фишори хун баланд гашта, пешоб омехта бо сафеда аст. Дар сурати авҷ гирифтани беморӣ имкон дорад преэклампсия ва эклампсия низ рух намоянд. Дар ин ҳолат гардиши хурди хун дар силсилаи асаби марказӣ халал меёбад, ки барои модар ва тифл хавфнок аст. Агар фишори хун баланд ва дил беҳузур шуда, сар ва қисман болои шикам дард кунад, пеши чашм сиёҳӣ занад, бетаъхир ба духтур муроҷиат кардан лозим аст, зеро ин мумкин аст нишонаи преэклампсия бошад. Гестозро дар таваллудхона муолиҷа мекунанд.
Гестапо

Гестапо — мақоми иктишофӣ ва контрразведкаи сиёсии Олмони нозӣ. Таърих Гестапо соли 1933 ҳамчун шуъбаи 1 А (ҷиноятҳои сиёсӣ) дар ҳайати ВКД-и Пруссия таъсис ёфта, пас аз роҳбари шуъба таъйин гардидани Рудолф Дилс политсияи махфии давлатӣ ном гирифт. Аз соли 1934 Ҳенрих Ҳиммлер роҳбарии расмии гестапо ва Ҳенрих Мюллер роҳбарии бевоситаи онро ба уҳда доштанд. Соли 1936 гестапо ва политсияи ҷиноии Олмон бо ҳам муттаҳид карда шуда, политсияи бехатарӣ ташкил ёфт. Минбаъд гумоштагони гестапо дар ҳизбҳои сиёсӣ, корхонаҳо, ташкилоту муассисаҳо ва маҳалҳои иқоматӣ фаъолият намуда, ба таъқиб ва ҷустуҷӯи мухолифони сиёсии низоми фашистӣ машғул буданд. Фаъолияти гестапо берун аз назорати судҳои маъмурӣ сурат гирифта, он дар назди ҳеч мақомоти давлатӣ масъул ва ҳисоботдиҳанда набуд. Дар замони таъсисёбӣ гестапо 10 шуъба дошт: шуъбаи умумӣ барои ҳабскунӣ ва 9 шуъбаи дигар барои назорат аз болои ҳаракатҳои сиёсӣ. Дар замони роҳбарии Ҳ. Ҳиммлер он ба 3 шуъбаи асосӣ: раёсат, политсияи сиёсӣ ва политсияи муҳофизатӣ тақсим карда шуд. Соли 1939 политсияи бехатарӣ ва Хадамоти амниятии рейхсфюрер (СД) бо ҳам муттаҳид гардида, Сарраёсати идораи амнияти империя (РСҲА)-ро таъсис доданд. Гестапо бо роҳбарии Ҳ. Мюллер ҳамчун раёсати 4 (бо номи мубориза бо душман) ба ҳайати РСХА дохил гардид. Соли 1941 қисмҳои СД ба ҳайати гестапо дохил карда шуда, раёсати 4 номи "Ҷустуҷӯ ва мубориза бо душман"-ро гирифт. Вобаста ба тағйироти сохтори гестапо шумораи кормандони он низ тағйир ёфта, соли 1933-юм 50 нафар, соли 1935-ум 4200 нафар ва дар охири солҳои Ҷанги дуюми ҷаҳонӣ зиёда аз 40 ҳазор нафарро ташкил медод. Кормандони гестапо рутбаҳои махсуси хидматӣ дошта, шахсони аз ҷониби онҳо дастгиршуда бе муҳокимаи судӣ ба маҳбас ва конслагерҳо фиристода мешуданд. Танҳо дар аввали соли 1939 бо пешниҳоди гестапо тақр. 225 ҳазор нафар ба ҳабс гирифта шуданд. Гумоштагони гестапо берун аз ҳудуди Олмон ҳамчун ҷосусони ҳарбӣ ва сиёсӣ фаъолият намуда, дар куштори оммавии шаҳрвандони ИҶШС ва дигар мухолифони сиёсии низоми фашистӣ даст доштанд. Пас аз мағлубияти Олмон дар Ҷанги дуюми ҷаҳонӣ мурофиаи Нюрнберг гестапоро ташкилоти ҷиноӣ эълон кард.
Гесӯи Навогар

Гесӯи Навогар — овозхон ва мутриби машҳури замони Сосониён ва аз ҳамдастони Борбади Марвазӣ Зиндагинома Аз аҳли Хуросон. Ҳунари созу наворо дар зодгоҳаш — шаҳри Ҳирот фаро гирифта, сипас ба дарбори Хусрави Парвиз роҳ ёфт ва чанд муддат дастаи бонувони чангии Ромишсаро (Фарҳангистони ҳунар)-и дарборро сарварӣ кард. Дар достони "Вису Ромин"-и Фахруддини Гургонӣ ва фарҳангҳои мухталиф маҳорати ҳунарии Гесӯи Навогар ситоиш шуда, таснифоти "Дилангезон", "Нӯшин", "Гулнӯш" ва ғайраро ба ӯ нисбат додаанд.
Ҳетерозис

Ҳетерозис — тез шудани рушд ва афзоиши маҳсули дурагаҳои насли якуми рустанию ҳайвонот нисбат ба волидайн ва наслҳои минбаъда.
Гетерозигота

Гетерозигота — ҳуҷайра ё андомгоне, ки дар генотипи онҳо хромосомаҳои ҳомологӣ дорои аллелҳои гуногуни ин ё он ген мебошад.
Ҳетероморфоз

Ҳетероморфоз — ба ивази як узви азбайнрафта ҳосил шудани узви дигар (мас. дар баъзе харчангшаклон ба ҷои чашми буридашуда пой ё мӯйлабча месабзад).
Дигарҷинсгароӣ

Дигарҷинсгароӣ, ноҳамҷинсхоҳӣ, гетеросексуализм — гунае аз гароишҳои ҷинсӣ аст ва ба маънӣи кашиши ошиқона ва рифтори ҷинсии миёни афрод аз ҷинс ё ҷинсияти мухолиф аст 1. Дигарҷинсгароӣ улгуе бодавом аз эҳсосоти отифӣ, ошиқона ва кашиши ҷинсӣ ба ҷинси мухолиф аст. Дар баробари бисексуализм ва ҳомосексуализм, гетеросексуализм яке аз се категорияи асосии тамоюли ҷинсӣ дар континууми гетеросексуалӣ мебошад. Дар фарҳангҳои гуногун, аксарияти одамон гетеросексуал мебошанд ва фаъолияти гетеросексуалӣ имрӯз намуди маъмултарини фаъолияти ҷинсӣ мебошад. 2 Олимон сабаби дақиқи тамоюли ҷинсиро намедонанд, аммо онҳо пешниҳод мекунанд, ки он дар натиҷаи таъсири мутақобилаи мураккаби омилҳои ирсӣ, гормоналӣ ва таъсири муҳити зист ба вуҷуд омадааст, 3 4 ва онро ҳамчун интихоб намедонанд. 5 Ҳарчанд то ҳол ягон назария дар бораи сабабҳои тамоюли ҷинсӣ ба таври васеъ дастгирӣ наёфтааст, олимон назарияҳои аз ҷиҳати биологӣ асоснокро бартарӣ медиҳанд. Далелҳои бештаре вуҷуд доранд, ки сабабҳои ғайрииҷтимоӣ ва биологии тамоюли ҷинсӣ нисбат ба иҷтимоӣ, махсусан барои мардонро дастгирӣ мекунанд. 6 7 Демография Дар баррасии адабиёти худ дар соли 2016, Бейли ва дигарон изҳор доштанд, ки онҳо интизоранд, ки аксарияти кулли одамон дар ҳама фарҳангҳо танҳо ба ҷинси дигар (яъне гетеросексуалҳо) майли ҷинсӣ доранд ва ҳеҷ далели боварибахше вуҷуд надорад, ки демографияи тамоюли ҷинсӣ хеле гуногун аст. вақт ё макон.3 Фаъолияти гетеросексуалӣ танҳо байни як мард ва як зан намуди маъмултарини фаъолияти иҷтимоӣ-сексуалӣ мебошад. 8 9 Тибқи якчанд таҳқиқоти калон, аз 89% то 98% одамон дар тӯли умри худ танҳо алоқаи гетеросексуалӣ доштанд. 10 1.
Гетерогония

Гетерогония (аз — "дигар" ва — "насл") — яке аз шаклҳои бадали насл дар баъзе ҷонварони бемуҳра.
Ҳетеротопия

Ҳетеротопия — ҳосил шудани бофта ё қисмҳои узви ҳайвонот дар ҷое, ки хосси онҳо нест, мас. мағзи устухон дар ғадуди зери меъда, дандонҳо дар ком ва ғ. Нигар муфассал.
Ҳетероплоидия

Ҳетероплоидия — тағйир ёфтани дастаи хромосомаҳо, ки бинобар ба он илова ё кам кардани як ё чанд хромосома сар мезанад.
Ҳетерохрония

Ҳетерохрония — тағйир ёфтани давраи нумӯ ва рушди узв дар насли ҳайвоноту рустанӣ нисбат ба аҷдоди онҳо.
Ҳетеротроф

Ҳетеротроф - организмҳое, ки моддаҳои ғизоии тайёрро дар шакли гуногун ғизо мегиранд аз лотини "ҳетерос" - гуногун "трофос" - ғизо. Ба инҳо асосан ҳайвоноти алафхӯр даранда ва одамон мансубанд.
Ноҳамрангии инабия

Ноҳамрангии инабия, ҳетерохромия — гуногунранг будани инабияи чашмҳои чап ва рост ё рангҳои мухталиф доштани қисмҳои гуногуни инабияи як чашм.
Дигарфомина

Дигарфомина, ҳетерохроматин — моддаи хромосома, ки сохтори морпечи худро дар тамоми давраҳои сикли ҳуҷайравӣ маҳфуз медорад.
Гуногунбаргӣ

Гуногунбаргӣ, гетерофиллия (от юн. — "гуногун" ва — "барг") — вуҷуд доштани баргҳои гуногуншакл дар як рустанӣ ё навдаҳои он. Гуногунбаргӣ асосан дар рустаниҳои обӣ (мас., найзабарг, чинорак, баъзе обсабзҳо) мушоҳида мешавад. Дар онҳо баргҳои зериобӣ аз баргҳои рӯиобӣ куллан фарқ мекунанд. Гуногун будани барг барои ба шароити номусоиди зист мутобиқ шудани рустаниҳои обӣ муҳим аст. Масалан, баргҳои зериобии ин гуна рустаниҳо, ки чокҳои амиқ доранд, гази карбонати дар об ҳалшударо хеле хуб меҷабанд. Гуногунбаргӣ дар рустаниҳои хушкӣ (мас., тут, баъзе намудҳои эвкалипт, гули печак ва ғ.) низ дучор омада, асосан ба тағйироти синусолии онҳо алоқаманд аст. Чунончи, баргҳои шохчаи наврустаи тути бесамар чокҳои дарозрӯя дошта, баргҳои навдаи нисбатан куҳнаи он байзашакли паҳн мебошанд. Баргҳои баъзе рустаниҳо вобаста ба вазифа низ гуногун мешаванд. Мас., баргҳои аввали платитсериум ном сарахси тропикӣ косашакл буда, дар даруни онҳо аз баргу шохчаҳои пӯсида қабати хок ҳосил мешавад, ки минбаъд барои рушди решаҳои ҳавои (иловаги)-и сарахс мусоидат мекунад; баргҳои дигари платитсериум дарозрӯя буда, барои мубодилаи моддаҳо муҳимманд.
Дигарсадоӣ

Дигарсадоӣ, ҳетерофония — тағйири як ё якчанд овоз (ё садо) ҳангоми иҷрои сурудҳои бисёровоза.
Секуляризм

Секуляризм, дунявият, гетигароӣ — мафҳумест, ки тибқи он ҳукумат ва дигар сарчашмаҳои волоияти қонун бояд аз ҳар як намуди дин ҷудо бошанд. Аз як тараф, дунявият метавонад маънои озодӣ аз қонунҳо ва таълимоти динӣ ва набудани маҷбурӣ ба эътиқоди диниро аз ҷониби давлат ва ҷомеа дошта бошад, ки бояд дар масъалаҳои дин бетараф бошанд. Аз тарафи дигар, дунявият метавонад мафҳумеро дар назар дошта бошад, ки фаъолияти одамон, бахусус фаъолиятҳои сиёсӣ, бояд ба далелҳо ва исботҳо асос ёфта, бинобар дахолати динӣ бетараф бошанд. Дунявияти ҳозира аз аъмоли файласуфони қадим монанди Эпикур ва Марк Аврелий, аз осори исломиёни асримиёнагӣ ва мутафаккирони Аврупо (Ибни Рушд, Марсилий Падуанский), файласуфони давраи Маърифатнокӣ (Дидро, Волтер, Ҷефферсон) асос меёбад. Дунявиятро набояд бо атеизм ва бепарвоӣ (индифферентизм) омехт. Раванди дунявиятро аксар вақт секуляризатсия (дунявигардонӣ) меноманд. Сабаби пайдоиш Боварӣ доранд, ки "шарҳи илмии падидаҳое, ки замоне ба нерӯҳои ғайритабиӣ нисбат дода мешуданд" ва "аз байн бурдани таъсири дини муташаккил" аз чунин соҳаҳои фаъолияти инсон, аз қабили тиб, маориф ва санъат, ба дунявият такон бахшид. Илова бар ин, ақидае мавҷуд аст, ки такони ниҳоии рушди босуръати дунявият худи калисоҳои эътирофшудаи масеҳияти мебошанд. Якчанд диншиносони Амрикои Лотинӣ бо омезиши католисизм ва марксизми инқилобӣ теологияи озодихоҳиро инкишоф доданд. Фаронса Дунявият дар Фаронса аз асри дар солҳои мубориза бо бартарияти калисои католикӣ сар мезанад. Принсипи дунявият дар Конститутсияи Фаронса сабт шудааст. Аз охири асри таълими дин дар синфҳои ибтидоӣ манъ карда шудааст. Санади соли 1881 ҳуқуқи куфрро муқаррар кард. Дар аввали асри дар муассисаҳои давлатӣ, аз ҷумла мактабҳо, пӯшидани рамзҳои динӣ, аз қабили салибҳои азими масеҳӣ, кип ҳ ахои яҳудӣ ва рӯймолҳои мусал ӣ нон манъ аст. Дар робита бо куштори Самуэл Патӣ аз ҷонибӣ террорист, вазири маорифи Фаронса Жан-Мишел Бланке дунявиятро синоними озодӣ ва асоси арзишҳои асосии Ҷумҳурии Фаронса, аз қабили озодӣ, баробарӣ ва бародарӣ номид. Британияи Кабир Тибқи маълумоти оморӣ, дар Бритониёи Кабир "дар асри 19 тақрибан ҳамаи ҷуфти издивоҷӣ ба никоҳи калисоҳо асос ёфтаанд", аммо дар соли 1971 танҳо 60 % ҷавонон дар калисо ва дар соли 2000 — танҳо 31 % дар калисоҳо издивоҷ карданд.
Гетинакс

Гетинакс — масолеҳи электроизолятсионии манганашудаи қабат-қабати асосаш коғазӣ, ки бо зифтҳои фенолию формалдегидӣ ҷаббонда шудааст. Барои ҳосил кардани гетинакс ба ҷуз коғази аз селлюлозаи сулфитию сулфатӣ истеҳсол-шуда ва коғази сулфатию матоӣ коғази асбестиро низ истифода мебаранд, ки селлюлозаи ношуста (асбогетинакс) ва коғази сунъӣ (органогетинакс) дорад. Гетинаксро баъзан бо фолгаи мисин, матоъи пахтагин, асбестӣ ё шишагӣ рӯйпӯш мекунанд, қабати дарунии гетинаксро баъзан аз матоъ ё тӯри филиззӣ месозанд. Зичии гетинакс 1,2-1,4 гсм3, устувориаш нисбат ба ёзиш 70-160 МПа ва нисбат ба хамиш 75-150 МПа, муқовимати электрии хоссаш Ом.см аст. Гетинаксро дар истеҳсоли ҷузъҳои электрии изолятсионии радиову телевизор, трансформаторҳо, тарҳҳои чопӣ, втулкаҳо, чархҳои дандонадор ва ғайра, инчунин ба сифати масолеҳи ороишӣ барои рӯйпӯш кардани мебел, дохили киштиҳо ва ғ. истифода мебаранд.
Геттерcон

Геттерон Алвес Дус Сантос — футболбози бразилӣ, ҳамлагар.
Геттерҳо

Геттерҳо, газфурӯбарандаҳо — моддаҳое, ки қобилияти фурӯ бурдани оксиген, ҳидроген, нитроген, гази ангидриди карбон, оксиди карбон ва дигар газҳо (ба ғайр аз газҳои инертӣ)-ро доранд. Газфурӯбарӣ ба фаъолии кимиёии моддаҳо ҳангоми таъсири мутақобилаи онҳо бо газҳо, инчунин қобилияти ҳал кардани газҳо (абсорбсия) ё дар болои худ нигоҳ доштани газ (адсорбсия) вобаста аст. Геттерҳо, маъмулан, дар асбобҳои вакуумӣ барои фурӯ бурдани газу буғҳое, ки баъди хориҷ гардидани газҳо ё дар дохили асбобҳо боқӣ мондаанд, дар асбобҳои бо газҳои инертӣ пуршуда барои тоза кардани газ аз ғашҳо, инчунин ба ҳайси моддаи кории насосҳои вакуумӣ истифода мешаванд. Геттери бухоршаванда ва бухорнашаванда мавҷуданд. Геттери бухоршаванда газҳоро ҳангоми бухоршавӣ дар деворҳои асбоб таҳшин шуданашон фурӯ бурда, оинаи филиззӣ ҳосил менамоянд. Ба сифати геттерҳои бухоршаванда, маъмулан, феба (сими бариевии оҳанандуда), бато (омезаи торий ва оксиди оҳан бо хӯлаи алюминий - барий) ва ғ. истифода мешаванд. Бо Геттери бухорнашаванда баталум (омезаи карбонатҳои барий ва стронсий), маъмулан, дар шакли хокаҳои филиззии маҳиндисперсӣ сатҳи ҷузъҳои асбобҳоро рӯйпӯш мекунанд ё аз онҳо ҷузъҳои том месозанд. Дар Геттери бухорнашаванда тантал, титан, сирконий, барий, серий, лантан ва ниобий, сето (омезаи хокаҳои серий, лантан ва торий) моддаҳои фаъол ба ҳисоб мераванд.
Гетманская Буда (ноҳияи Климов)

Гетманская Буда — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Климов, ки дар вилояти Брянск қарор дорад, дохил мешавад.
Геттер (барномасозӣ)

Геттер (— гиранда, қабулкунанда) — усули махсуси барномасозӣ барои гирифтани иттилооте, ки дастрасии мустақим ба онҳо маҳдуд аст. Геттер яке аз усулҳои барномасозии объективию (воқеӣ) ҳадафнок (самтнок) аст, ки барои амалӣ сохтани механизми фасеҳ (гиро)-и инкапсулятсия кумак расонида метавонад. Онро якҷоя бо сеттер барои таҳияи хосиятҳо дар забонҳои барномасозӣ, ки чунин хосиятҳоро надоранд, истифода бурдан мумкин аст. Намунаҳо ++.
Геуванио

Геуванио Сантос Силва — футболбози бразилӣ, ҳамлагар.
Геферcон

Геферон Керкейра Телес — футболбози бразилӣ, муҳофизи чап, муҳофиз.
Гетуновка (ноҳияи Погар)

Гетуновка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Погар, ки дар вилояти Брянск қарор дорад, дохил мешавад.
Ҳефестиюн

Ҳефестиюн (то м., Пелла — 324 то м, Экбатана) — наздиктарин дӯсти Искандари Мақдунӣ ва яке сарлашкарони ӯ ва ҳамсари духтари Дорои — Дрипетис.
Гетӣ

Гетӣ, олами моддӣ — дар зардуштия ҷаҳоне, ки муқобили ҷаҳони минуӣ (муҷаррад) буда, дар он муборизаву мубодила ва кавну фасод сурат мегирад. Дар зардуштия Дар олами минуӣ ҳафт сифоти Аҳуромаздо — нур, маниши нек, ростӣ, қудрат, тақво, хайр ва фанонопазирӣ ҳофизу нигаҳбон ва мазҳари мавҷудоти олами гетӣ — инсон, замин, об, гиёҳ, ҳайвонот, филиззот ва оташ мебошанд. Дар "Бундаҳиш" офариниши гетӣ аз тариқи олами минуӣ қаламдод шудааст. Дар он омада, ки аз офаридагони олами моддӣ нахуст осмон, сипас об, замин, гиёҳ, гусфанд, мардум ва худи Ҳурмузд (ба маънои сарвари ҳамаи онҳо) офарида шуд. Гунбади сипеҳр (Осмон) дар ҳафт табақа ба мисли тухми мурғ ва аз ҳумоҳан (гавҳари алмосии нур) пайдо шуда, ҳамаи дигар офаридагон дар даруни ҳамин он ҷойгир шудаанд. Дар "Зодспрам" инсон ба Осмон ташбеҳ дода шуда, монандии ҳафт унсури тани инсонӣ (мағз, устухон, гӯшт, пай, раг, пӯст ва мӯй), неруҳои обӣ (хун, балғам, сафро ва савдо) ва дигар унсурҳои ҷониву равонии одамӣ ба аносири гунбади сипеҳр батафсил баён шудааст. Дар "Ҳикмату-л-ишроқ"-и Шаҳобуддини Суҳравардӣ гетӣ ба маънои олами зулмонӣ ё худ ҷисмонӣ омадааст. Шайхи ишроқ ҷаҳонро аз ду бахш иборат медонад. Ба қавли ӯ, ҷаҳон ба ду гуна тақсим шавад: минуӣ, он ҷаҳони нуронии рӯҳонӣ аст ва гетӣ, он олами зулмонии ҷисмонӣ аст. Тибқи таълимоти зардуштия, ҳамаи мавҷудоти шарру бади аҳриманӣ дар гетӣ ҷой дошта, ба муқобили офаридаҳои неки Аҳуромаздо мубориза мебаранд. Дар гетӣ ҳар фард тавассути қувваи фоилаи худ (нафс ва ақл) аз тариқи силсилаи мақулаҳои ахлоқӣ (меҳру фурӯғ, пӯйиш дар шинохти ҷаҳон ва густариши дониш, ноил шудан ба пояҳои асосии порсоӣ, андешаву гуфтору рафтори нек, андешаи хушии ҳамагонӣ, посдории ормони порсоӣ ва ободониву беҳсозӣ, расидан ба покии донишу биниш ва ҳамкорӣ бо пири порсо) камолоти маънавию ахлоқӣ пайдо мекунад ва аз қайду шартҳои гетӣ озод шуда, ба ҷаҳони минуӣ васл мешавад. Дар адабиёт Гетиро бисёр мутафаккирони асрҳои миёна бо олами зулмонию ҷисмонӣ баробар медонистаанд, аз ҷумла, он дар шеър ба ҳамин маъно фаровон истифода шудааст: Сипеҳре бар ин гуна бар пой кард Шабу рӯзро гетиорой кард Фирдавсӣ Худоё, то ҷаҳонро обу ранг аст, Фалакро давру гетиро диранг аст. Низомӣ Ҳар он ки гардиши гетӣ ба кини ӯ бархост Ба ғайри маслиҳаташ роҳбарӣ кунад айём Саъдӣ Ҳамчунин таъбирҳои фаровоне шомили лафзи гетӣ корбурд шудаанд, аз қабили: гетиоро (ороишдиҳандаи гетӣ), гетиофарин (офаринандаи ҷаҳон), гетихидев (подшоҳи ҷаҳон), гетидовар (довари олам), гетихиром (киноя аз подшоҳе, ки саросари ҷаҳонро сайр карда бошад) ва ғ. Адабиёт.
Гиaтсомо Посeли

Гитсомо Посли (22 июли 1922 30 2007) — футболбози Албанӣ, дарвозабон.
Ҳефоэстус

Ҳефоэстус, Гефест — дар асотири юнонӣ худои оташ, оҳангар, ҳомии оҳангарон, ихтироъкор, бинокори тамоми биноҳо дар Олимп, офарандаи барқи Зевс.
Ги Брандао

Гилюрне Брандао — футболбози бразилӣ, нимҳимоятгар.
Гешталтпсихология

Гешталтпсихология — яке аз ҷараёнҳои муҳимми давраи буҳрони шадиди равоншиносии буржуазӣ, ки солҳои 19101930 дар Олмон пайдо шудааст. Асосгузорони он М. Вертҳеймер, В. Кёлер, К. Коффка, К. Левин буданд. Гешталтпсихология равандҳои маърифатиеро (ҳамчун идрок, таваҷҷуҳ, тафаккур), ки нуқтаи назари мукаммалӣ ё умумиятро аз рӯи принсипҳои мушаххаскардаи яке аз поягузорони он — гешталтпсихология М. Вертҳеймер меомӯзанд, дар маркази таваҷҷуҳи хеш қарор медиҳад. Ба гуфтаи Вертҳеймер: "Ҳастии мураккабе вуҷуд дорад, ки хосиятҳои умумии онро тавассути хосияти ҷузъу пайвандҳои он ҳастӣ мушаххас кардан нашояд, аммо, баръакс, вақти зуҳури тағйироте дар ягон қисмати маҷмааи умумӣ онро тавассути қавонини сохторҳои дохилии маҷмааи умумӣ мешавад ташхис дод". Гешталтпсихология бархилофи ақидаҳои маъмул, ки моҳияти шуурро дар унсурҳои таркибии он (эҳсос, ассотсиатсияҳо) ҷустуҷӯ мекарданд, афзалиятро дар сохтори яклухт дида, унсурҳои таркибии шуурро аз фаъолияти сохтори том (гешталт) вобаста медонист. Гешталтпсихология ҳамаи зуҳуроти равонии ҳаётро "мутаассироти том" ё "сохторҳое" (гешталтҳо) медонад, ки на аз таъсири ҳодисоти берунӣ, балки аз таъсири кадом як қувваи ботинӣ ба амал меомадааст. Ғояҳои гешталтпсихология ва далелҳои бадастовардаи он агарчи ба инкишофи дониш дар бораи равандҳои равонӣ (пеш аз ҳама таҳияи категорияи образи равонӣ, инчунин тасдиқи муносибати силсилавӣ) мусоидат намуданд, вале методологияи идеалистии он, ки ба хориқа мерасонд, ба таҳлили илмӣ ва сабабии ин равандҳо монеъ мешуд. "Гешталтҳо"-и равонӣ ва ташаккули онҳо ҳамчун хосияти шуури фардӣ шарҳ дода мешуданд. Пас аз омадани фашистҳо ба сари қудрат гешталтпсихология ҳамчун мактаби илмӣ аз фаъолият бозмонд, зеро аксари аъзои он ночор ватанро тарк карданд. Ақидаҳои гешталтӣ дар замони муосир низ фаъол буда, зуҳуроти равониро аз ин нуқтаи назар шарҳ медиҳанд. Яке аз пайравони ин ақида Марголис дар миёнаи солҳои 80 асри 20 таълимоти фалсафиро бо номи материализми эмерҷентӣ ба вуҷуд овард. Мувофиқи ин таълимот шуур чун хосияти силсилави (эмерҷенти)-и равандҳои дар мағз ҷараёнгиранда баррасӣ мешаванд, ки бо ин ҷараёнҳо робитаи зич ва мураккаб дорад. Баъзе принсипҳои гешталтпсихология-ро Ф. Перлз дар бунёди консепсияи маъруфи психотерапевтии хеш, бо номи гешталтерапия самарабахш истифода бурдааст.
Геҷиге

Геҷиге (Гежиге) — деҳа дар деҳистони Янги-Олой ноҳияи Олойи вилояти Ӯш, Ҷумҳурии Қирғизистон. Аҳолӣ — 131 нафар дар соли 2023.
Гиа Григалава

Гиа Григалава (гурҷӣ: августи 1989, ҶШС Гурҷистон) — футболбози русӣ, муҳофиз.
Гиббереллин

Гиббереллин — моддае, ки ба рушду нумӯи рустанӣ таъсири мусбат мерасонад. Ҳамагӣ 27 намуди гиббереллин маълум буда, мансуби дитерпеноидҳои тетрасиклианд; дар муҳити ишқорию асидӣ. Гиббереллин барои одаму ҳайвонот безарар аст.
Гиалофан

Гиалофан — минерал аз гурӯҳи фелдспорҳо. Формулаи кимиёиаш 2 8 Сингониаш моноклиналӣ. Одатан ҳамчун кристаллҳои шаффофи ташаккулёфта дучор меояд. Гиалофан, маъмулан минерали беранги шаффоф буда, баъзан тобиши сурх дорад. Ҷилояш шишаӣ, шуоъгузар. Сахтиаш 6-6,5. Вазни хоссаш 3,3-3,4. Гусехташ мукаммал. Шикасташ садафӣ, хордор, ноҳамвор. Бо диопсид, скаполит, калсит, апатит, флогопит дучор меояд. Дар конҳои ҳамбари Якобсберг (Шветсия), Отосонду (Африқои Ҷанубу Ғарбӣ), Слюдянск (Забайкале) вомехӯрад. Дар сангҳои озарин, пегматитҳо ва гнейсҳо низ дучор омадааст.
Дурага

Дурага, гибрид — насле, ки дар натиҷаи ҷуфтаи ду организм аз ҷиҳати генотиб гуногун пайдо шудааст.
Ҷон Ҳейшам Гиббон

- Ҷон Ҳейшам Гиббони хурдӣ — ҷарроҳи амрикоӣ. Зиндагинома Хатмкардаи Донишгоҳи Принстон ва коллеҷи тиббии Ҷефферсон дар Филаделфия. Проф. ва директори шуъбаи ҷарроҳӣ, профессор ифтихории коллеҷи тиббӣ ва ҳоспитали Ҷефферсон (аз соли 1973). Солҳои 1935-37 бори аввал дастгоҳи хунгардиши сунъиро ихтироъ кард, ки соли 1946 истеҳсоли он дар ИМА ба роҳ монда шуд. Г. 6 майи 1953 дар ҳоспитали Ҷефферсони Филаделфия бори нахуст дар ҷаҳон ҷарроҳии дилро дар шароити хунгардиши сунъӣ бомуваффақият анҷом дода, ба рушди ҷарроҳии дилу рагҳо асос гузошт.